น้ำท่วมกระทบจีดีพี0.2%
ศูนย์พยากรเศรษฐกิจและธุรกิจ มหาวิทยาลัยหอการค้าไทยประเมินน้ำท่วมหลายจังหวัดกระทบจีดีพี0.2%คาดทรัพย์สินประชาชน-ราชการเสียหายราวหมื่นล้าน
21 ต.ค. 2553

ศูนย์พยากรเศรษฐกิจและธุรกิจ มหาวิทยาลัยหอการค้าไทยประเมินน้ำท่วมหลายจังหวัดกระทบจีดีพี0.2%คาดทรัพย์สินประชาชน-ราชการเสียหายราวหมื่นล้าน 
นายธนวรรธน์ พลวิชัย ผู้อำนวยการศูนย์พยากรเศรษฐกิจและธุรกิจ มหาวิทยาลัยหอการค้าไทย ประเมินสถานการณ์น้ำท่วมในพื้นที่หลายจังหวัดที่เกิดขึ้นในขณะนี้ว่าเป็นปัญหาระยะสั้นที่เกิดขึ้นซ้ำซากในพื้นที่เดิมๆ ซึ่งผลกระทบไม่รุนแรงต่อ GDP
แต่อย่างไรก็ตามปัญหาน้ำท่วมได้สร้างความเสียหายต่อทรัพย์สินของประชาชน และทางราชการราว 8 พันถึง 1 หมื่นล้านบาท ซึ่งหากรวมการที่ภาครัฐ จะต้องใช้เงินงบประมาณชดเชย และแก้ปัญหา รวมทั้งช่วยเหลือผู้ประสบภัย คาดว่ามูลค่าความเสียหาย จะเพิ่มขึ้นเป็นไม่ต่ำกว่า 1-2 หมื่นล้านบาท และกระทบกับอัตราการขยายตัวทางเศรษฐกิจ(จีดีพี)ของไทยในปีนี้ราว 0.2%